Tilblivelse
Forfattere: Martin Knabe
Tidsskrift: passage (2018-01-02)

## Tilblivelse

Hvis casu marzuens tilblivelse ikke var afhængig af ostefluens larver ville det måske ikke kun være italienske øers bakkeskråninger den kunne kalde for hjem.

Da ostefluens larvers tilblivelse ikke er afhængig af casu marzuen kan deres hjem derfor lige såvel være i en mælkekarton i et køleskab som på en bakkeskråning på en ø ud for Italien.

Da mælkekartonens hjem ikke er geografisk betinget kan det derfor lige såvel være i et køleskab i Højbjerg som i ét på Sardinien eller Korsika.

Og da begrebet Hjem ikke er afhængigt af tilstedeværelsen af et køleskab er det derfor forgængeligt ligesom mælken, fluen, osten og tilblivelsen.

## Martin Knabe